google/wiki40b huggingface dataset:
Bolgarai

Kilmė

Bolgarai tikriausiai buvo iš Centrinės Azijos kilusi tiurkų tauta, nuo II a. keliavusi po šiaurės Kaukazo stepes ir apsistojusi Volgos pakrantėse.

Senoji Didžioji Bulgarija

632 m. Dulo klano bulgarai, susivieniję su giminingais utrigūrais ir kurtrigūrais, taip pat greičiausiai negiminingais onogūrais, vadovaujami chano Kubrato įkūrė nepriklausomą valstybę. Jų šaltiniuose ji žinoma kaip Olhontor-blkar (Onogūrija), o Bizantijoje ji buvo vadinama Senąja Didžiąja Bulgarija. Ši valstybė driekėsi nuo Dono žemupio iki Kubanės ir nuo Azovo jūros iki Kumos bei Rytų Manyčiaus tarpupio.
Sostinė buvo Panagorija prie Azovo jūros.
AB Vilniaus Vingis

AB Vilniaus Vingis – metalo apdirbimo įmonė, 1959–2014 m. veikusi Vilniuje. Įmonė gamino įrangą plastiko ir aliuminio industrijai, įrankius.

Istorija

Įmonė įkurta 1959 m. kaip Vilniaus televizijos mazgų gamykla, vėliau pervadinta Vilniaus radijo komponentų gamykla, dar žinoma kaip Gamybinis susivienijimas „Vingis“. Įmonės produktais buvo prekiaujama visoje Tarybų Sąjungoje, dirbo daugiau nei 5000 darbuotojų.
Lietuvai atgavus Nepriklausomybę, įmonė tapo AB „Vilniaus Vingis“. Nuo 1994 m. įmonei vadovavo Vaclovas Šleinota. Įmonė sertifikuota ISO 9001:2000 bei ISO 14001 standartais, buvo dvi profsąjungos, AB „Vilniaus Vingis“ darbininkų sąjunga ir AB „Vilniaus Vingis“ inžinierių profsąjunga. 2005 m. spalio 6 d. įmonės mašinų gamybos kompleksas „Maga“ bei įrankių ir įrangos gamybos padalinys buvo reorganizuoti į savarankišką įmonę UAB „Vilniaus Vingio mechanika“. 2015 m. UAB „Vilniaus Vingio mechanika“ reorganizuota, įkurta įmonė UAB „NB Mechanikaׅ“ su 57 darbuotojais. 2011 m. vasario 24 d. Kauno apygardos teisme AB „Vilniaus Vingis“ pradėta bankroto byla.
Pingdongo apskritis

Geografija

Rytuose ir šiaurės vakaruose plyti lygumos, kuriose susitelkę didžioji dalis gyventojų ir įsikūręs pramoninis centras. Pietuose ir rytuose driekiasi Vidurio Taivano kalnagūbrio prieškalnės, kurios apskrities šiaurės rytiniame pakraštyje iškyla į daugiau kaip 3000 m virš jūros lygio aukštį. Vakaruose apskrities krantus skalauja Taivano sąsiauris, pietuose Baši sąsiauris. Kadangi tai piečiausia apskritis Taivane, joje klimatas šilčiausias, tropinis, pereinantis iš drėgno į sausą. Ypač švelnus klimatas vyrauja apskrities pietuose esančiame Hengčuno pusiasalyje, kuris beveik visiškai apsuptas Ramiojo vandenyno. Pietuose įsteigtas seniausias šalyje Kentingo nacionalinis parkas, kurio teritorija apima tropikų paplūdimius, koralinius rifus ir drėgnuosius tropikų miškus.
Apie 15 km į vakarus nuo apskrities krantų išsidėsčiusi koralinė Liučiu (小琉球) sala, kurios plotas 6,8 km².
Siudad Ocheda

Istorija

Siudad Ocheda įkurta 1937 m. prezidento Eleasaro Lopeso Kontreraso dekretu. Pavadinta Marakaibo ežero atradėjo Alonso de Ochedos garbei.
Penyagolosa Trails

Penyagolosa Trails – viena iš Pasaulio bekelės ultramaratonų taurės trasų, nusdriekusi per Pirėnų kalnus, Ispanijoje. Prasideda netoli Balearų jūros ir rytinio Pirėnų pusiasalio krantų, po to vingiuojanti į kalnų gilumą,
Bekelės bėgimo trasos ilgis siekia 115 km, o vertikalaus sukilimo suma – 5,5 km. Be šių varžybų vyksta ir kitos bėgikų lenktynės tuo pačiu metu Pirėnų pusiasalyje, tačiau pastarasis renginys sulaukia daugiausiai susidomėjimo.
Linksmieji broliai

Linksmieji broliai – Kaune 1926–1940 m. veikusi estradinė grupė.
Vadovai Jonas Byra, vėliau – Stepas Graužinis. Įsikūrė prie Valstybinio teatro. Koncertavo Kaune ir kitose Lietuvos vietose. Repertuarą sudarė humoristinės programos ir ironiški kupletai. Grupės programos buvo transliuojamos per Kauno radiją.
Marry The Night

Vaizdo klipas

Šios dainos vaizdo klipą režisavo pati. Jame pasakojama, kaip atlikėja prisijungė prie „Interscope Records“ įrašų kompanijos. Vaizdo klipas filmuotas Niujorke.
Rojus Rutabaga

Rojus Rutabaga yra išgalvotas Volto Disnėjaus Peliuko Mikio komiksų pasaulio personažas. Jis vaizduojamas šuns humanoido pavidalu. R. Rutabaga yra piktadarys, P. Mikio priešininkas. Pirmą kartą Rutabaga komiksuose pasirodė „Deserto“ serijoje, kur su savo bendrais vykdė nusikalstamą veiką ledų fabrike.
Rojus Rutabaga užaugo daržovių ūkyje, kur mažas būdamas, jis vien jomis būdavo maitinamas. Pykdamas ant motinos, kad jam nenupirkdavo ledų, Rutabaga įsidarbino Badžio Skanubadžio „Labai skanių ledų“ fabrike. Mėgindamas nuslopinti nuoskaudą, kad kiti žmonės negautų ledų, jis su bendradarbiais į ledų virimo katilą nakties metu slapčia kratydavo savo augintas daržoves. Galiausiai Rutabaga buvo pričiuptas detektyvo Peliuko Mikio.
MKS Puszcza Niepołomice

Istorija

Įkurtas 1923 metais. 2016/2017 m. sezone iškopė į Lenkijos futbolo taurės ketvirtfinalį bei laimėjo trečios pakops pirmenybes.
2017/2018 m. debiutavo Pirmojo diviziono pirmenybėse. Liko 12 vietoje.
Bihoro apskritis

Geografija

Rytinę paviršiaus dalį užima Apusenio kalnai, iškylantys iki 1800 m (Plopišulujo, Peduria Krajululo, Bihoro ir kt. masyvai). Vakaruose plyti Panonijos lygumos dalis – Vakarų Rumunijos lyguma. Krašto upės priklauso Krišo baseinui: Juodasis Krišas, Greitasis Krišas, Barkeu.
Ming Chuan University FC

Istorija

2019 m. debiutavo aukščiausioje šalies lygoje.
Ložban

Dirbtinė kalba Lojban ([ˈloʒban]) (kurios pirmtakas yra kita dirbtinė kalba Loglan) buvo sukurta Logiškos Kalbos Grupės (Logical Language Group) 1987 metais, siekiant papildyti ir patobulinti Loglan.
Kalba perėmė visus pagrindinius Loglan tikslus, tik patobulino koncepcijas.

Kalbos paskirtis

Lojban primtakė kalba Loglan buvo skirta patikrinti Sapir-Whorf hipotezę (kuri teigia, kad kiekvieno žmogaus mąstymas stipriai paveikiamas jo kalbamos kalbos ir, kad kalba yra vienas svarbiausių veiksnių, apsprendžiančių pasaulio suvokimą).
Lojban skirta taip pat ir lingvistiniams tyrimams, dirbtinio intelekto paieškoms, žmogaus ir kompiuterio bendravimo pagerinimui, mokymosi priemonei ir pan.

Teorija apie bendravimą su kompiuteriu

Beveik visos natūralios kalbos yra sudėtingos, turi daug išimčių, ir pan. Lojban kalboje pasistengta kiek įmanoma to išvengti. Taigi, užuot verčiant kompiuterį mokytis nelogiškas ir pilnas išimčių žmonių kalbas, būtų kur kas paprasčiau jį mokyti visiškai logiškos ir elementarios kalbos. Taip siekiama supaprastinti galimą žmogaus ir kompiuterio tiesioginio bendravimo ateityje galimybę.

Gandai

Internete yra ir gandų, kad Lojban išmokimas ir vartojimas gali padidinti keleriopai (kai kur teigiama, kad net šešeriopai), mąstymo spartą. Tačiau tokie gandai realaus patvirtinimo neturi, o daugelis žmonių ir paneigė šią galimybę.
Linksmos istorijos (filmas)

„Linksmos istorijos“ – 1973 m. TSRS Centrinės televizijos užsakymu Lietuvos kino studijoje sukurtas trijų kino novelių rinkinys pagal rusų rašytojo Nikolajaus Nosovo apsakymus. Filmo trukmė – 79 min. Tai buvo pirmasis lietuviškas filmas, kurį užsakė Centrinė televizija.

Siužetas

Rusiškų apsakymų veikėjams suteikti lietuviški vardai, o veiksmas pritaikytas Lietuvai. Filmas pasakoja apie 1970 m. pradžios mokinių gyvenimą. Kino noveles jungia vaikai, renkantys metalo laužą. Novelė „Nenuorama“ – apie mergaitę, kuri pabėgo iš namų ir padeda rinkti metalo laužą moksleiviškam garlaiviui statyti. „Melagėlis“ – apie berniuką, kuris neruošia pamokų, važinėja dviračiu, o tėvams ir mokytojams meluoja, kad renka metalo laužą. „Telefonas“ – apie du berniukus, kurie už surinktą metalo laužą dovanų gauna telefoną ir jį išardo, norėdami sužinoti, kaip jis padarytas.
Imantas Lazdinis

Išsilavinimas

1950–1954 m. Imantas Lazdinis mokėsi Joniškio rajono Jankūnų pradinėje mokykloje, nuo 1954 iki 1957 m. – Joniškio rajono Endriškių septynmetėje mokykloje, 1957–1961 m. – Joniškio 1-ojoje vidurinėje mokykloje. 1961–1970 m. studijavo Lietuvos žemės ūkio akademijoje. 1980–1986 m. – Lietuvos žemės ūkio akademijos aspirantūroje. Dirbdamas Lietuvos miškų ūkio MTI, apgynė mokslų kandidato disertaciją „Pušinės požievinės blakės biologiniai ypatumai ir miško ūkinė reikšmė Lietuvos pušynuose", mokslų kandidatas; 1993 m. laipsnis nostrifikuotas į gamtos mokslų (biomedicininiai mokslai) daktaro laipsnį. 2008 m. vasario 6-10 d. stažavosi Turibos verslo aukštojoje mokykloje (Ryga, Latvija).
Arsenijus Lupenas

Arsenijus Lupenas (pranc. Arsène Lupin) – fiktyvus personažas, vagis–džentelmenas prancūzų rašytojo Maurice Leblanc romanuose bei jų televizijos adaptacijose, komiksuose, spektakliuose ir kituose kūriniuose.

Istorija

Arsenijus Lupenas pirmą kartą pasirodė trumpų apsakymų serijoje, spausdintoje žurnale „Je Sais Tout“, pradedant 1905 metų liepos 15 dienos numeriu. Nuo to laiko vagis džentelmenas susilaukė didžiulio populiarumo ir dabar yra lyginamas, arba priešpastatomas Šerlokui Holmsui – kitam garsiam literatūriniam veikėjui, kuris yra nusikaltėlio priešingybė: detektyvas. Viename Maurice Leblanc kūrinių jie abu net susirungia tarpusavyje, kai Šerlokas Holmsas atvyksta į Paryžių tirti Arsenijaus Lupeno nusikaltimų bylos. Nors lietuviškai šis apsakymas buvo išleistas pavadinimu „Arsenijus Lupenas prieš Šerloką Holmsą“ (vėliau - „Arsenijus Lupenas prieš Herloką Šolmsą“), originale detektyvo vardas buvo Herlokas Šolmsas („Arsène Lupin contre Herlock Sholmès“). Tokiu būdu Leblanc išvengė su autorinių teisių įstatymais susijusių nesklandumų. Taip pat Šerlokas Holmsas (Herlokas Šolmsas) su Lupenu susitiko dar keliuose apsakymuose.

Arsenijus Lupenas prieš Herloką Šolmsą

„Arsenijus Lupenas prieš Herloką Šolmsą“ – romano „Arseniju Lupenas, vagis džentelmenas“ tęsinys, kuriame šmaikščiai aprašomi tolimesni jo nuotykiai ir dvikova su garsiuoju anglų sekliu Herloku Šolmsu, (aliuzija į A. Konano Doilio kūrinių herojų Šerloką Holmsą).
A. Konano Doilio Šerlokas Holmsas tuo metu jau buvo plačiai žinomas Prancūzijoje, tad nenuostabu, jog M. Leblanas vadinamas Prancūzijos Konanu Doiliu.
Maarat an Numanas

Istorija

Antikiniais laikais miestas vadintas Mara arba Ara. Vėliau prie senojo miesto vardo pridėtas Numano pavadinimas kilęs nuo gubernatoriaus An Numano ibn Baširo. Maarat an Numanas pagarsėjo dėl 1098 m. pab. įvykusios apgulties. Pirmojo kryžiaus žygio dalyviai užėmę Antiochiją ten nerado pakankamai maisto atsargų, todėl nusprendė žygiuoti į Marą. Kamuojami bado kryžininkai užėmę miestą ne tik suvartojo visas rastas maisto atsargas bet ir užsiėmė kanibalizmu (valgė vietinių gyventojų vaikus, lavonus).
Pour elle (filmas)

Siužetas

Jei esate pareigingas ir paklusnus įstatymams žmogus, tai nėra nieko baisesnio, kai Jūs apkaltina tuo, ko faktiškai nesate padarę. Ypač jei to pasekoje yra sugriaunama rami šeimos idilė.
Būtent tai ir atsitiko su Lizos ir Žiuljeno šeima auginančia mažąjį Oskarą. Vieną rytą į jų butą įsiveržė policija ir areštavo Lizą. Ji buvo apkaltinta tyčine žmogžudyste ir nuteista 20 metų kalėjimo.
Džiuljenas priverstas rūpintis mažuoju Oskaru ir morališkai palaikyti Lizą jų pasimatymų metu. Ir kai visi juridiniai svertai žmonos išlaisvinimui išnaudoti, Džiuljenas įsitikinęs savo žmonos nekaltumu, turi apsispręsti, kiek toli jis pasiryžęs eiti „dėl jos“, kad susigrąžintų Lizą?
Žiuljenas nusprendžia suorganizuoti Lizos pabėgimą iš kalėjimo…
Klaksvikas

Istorija

Gyvenvietę įkūrė vikingai, tačiau tik XX a. ji išaugo į miestelį. 2006 m. nutiestas tunelis į Leirviką po vandeniu, taip sujungęs miestą su dauguma Farerų gyvenviečių.
Vytas Kederys

Biografija

Baigė Nemajūnų pagrindinę mokyklą, 1989 m. baigė Vilniaus pedagoginį institutą, istorijos mokytojas.
Nuo 1989 m. Nemajūnų pagrindinės mokyklos, Užuguosčio pagrindinės mokyklos, Birštono gimnazijos mokytojas, Nemajūnų dienos centro direktoriaus pavaduotojas.
Lietuvos socialdemokratų partijos Birštono skyriaus narys. 2007–2011 m. ir nuo 2011 m. Birštono savivaldybės tarybos narys. 
Birštono vienkiemio bendruomenės pirmininkas, „Saulėgrąžos“ klubo narys.
Sutuoktinė Danguolė, vaikai Vytautas, Dalius, Giedrė.
Pentlanditas

Pentlanditas – sulfidų klasės mineralas, geležies nikelio sulfidas (Fe, Ni)₉S₈, nikelio rūda. Dažnai šis mineralas būna praturtintas kobaltu.
Mineralo kietumas pagal Moso skalę 3,5–4. Specifinis tankis – 4,6–5,0. Gelsvai bronzinės spalvos.
Upeniekų piliakalnis

Aplinkiniai piliakalniai

Kalvenės piliakalnis 15 kmDzeldos piliakalnis 3,6 kmNamdarų piliakalnis 3,9 km
Vormsatės piliakalnis 4,2 kmEmbutės pilis 4,7 kmInčėnų piliakalnis 50 kmKrievukalnis 8 kmBatos piliakalnis 7 kmGriežės piliakalnis 18 km
Benaičiai

Gamtos ir kultūros paveldas

Kaimo vakariniame pakraštyje prie Šventosios išliko neolito pabaigos ir žalvario amžiaus kapinynas bei žalvario ir geležies amžiaus senovės gyvenvietė.
Rytinėje dalyje prie Kulšės upelio telkiasi padavimais apipintos mitologinės vietos. Iš jų kultūros vertybių registre įrašytas alkakalnis, vadinamas Balkos kalnu su jame esančiu akmeniu ir akmuo, vadinamas Kūlių bobele.
Tarp Kūlių bobelės akmens ir Balkos kalno Leiknos lankoje buvo akivaras, vadinamas Mergos akimi, kuriame, esą, uogaudama nuskendusi samdinė merga. Prie akivaro gulėjo kitas mitologinis akmuo, vadinamas Laumės lova. Pasak padavimo, šalia akmens seniau tyvuliavo ežerėlis, vėliau pavirtęs šlapia pieva. Jame mėgo maudytis laumės, kurios ilsėdavo ir miegodavo ant akmens. Dėl to jo paviršiuje atsirado įduba, o akmuo gavo „Laumės lovos“ vardą. Kitas padavimas mena, kad naktį, prieš aušrą buvo galima išgirsti laumes ant akmens velėjant skalbinius. Suaugusieji gasdindavo piemenukus, kad ganydami karves neitų prie akmens, kadangi ten gyvenančios laumės gali juos pagrobti. 1959 m. melioratoriai akmenį nustūmė prie skaldymui sustumdytų akmenų. 1972 m. jis buvo perkeltas prie Benečių sodybos, o 1976 m. išgabentas į Darbėnų akmenskaldę. Tačiau akmenį vilkęs traktorius Auksūdžio kaime sugedo, o akmuo buvo ten pat pakelėje išverstas, kur ir šiandien tebeguli.
Trečias mitologinis akmuo, vadinamas Ponios kūliu arba Ponios lova, gulėjo prie Kulšės upelio drėgnoje pievoje 0,42 km į pietus nuo akmens, vadinamo Kūlių bobele. 1967 m. akmenkaliai suskaldė jį antkapiniam paminklui.
1 km į šiaurės vakarus nuo Balkos kalno yra masyvi aukštuma, kurios viršūnė apaugusi mišku. Vietovę 1933 m. žvalgęs Vladas Pryšmantas ją tapatina su 1779 m. žemėlapyje pažymėta Pelalio vietove, kurioje jis ieškojo piliakalnio (Pilalės) liekanų, tačiau archeologinei vietai būdingų požymių joje nerado. Panašu, kad V. Pryšmanto prielaida buvusi klaidinga, kadangi žemėlapyje pažymėtas Pelalis pagal to meto sutartinius ženklus ženklina žemą, drėgną ir pelkėtą vietą. O būtent tokia vieta ir yra į vakarus nuo minėtos aukštumos. Pėlaliu ši vieta buvusi pavadinta todėl, kad ją labai mėgo laukinės antys (žemaitiškai pėlalis = antinas, gaigalas).
Šiauriniame kaimo pakraštyje, miške išliko Benaičių senosios kapinės.
2005 m. pasaulio šachmatų taurės varžybos

2005 m. pasaulio šachmatų taurės varžybos – tai atkrentamųjų mačų šachmatų turnyras surengtas 2005 m. lapkričio 26 d. – gruodžio 18 d. Chanty Mansijske. Tuo metu FIDE diegė naują pasaulio šachmatų čempionato vykdymo tvarką, pagal kurią pasaulio taurės šachmatų varžybos turėjo atrinkti žaidėjus į kandidatų mačus.
128 žaidėjai trumpų mačų atkrentamosiose varžybose kovojo dėl taurės ir 10-ies kelialapių į 2007 m. pasaulio čempionato kandidatų mačus.
Taurę laimėjo Armėnijos didmeistris Levonas Aronianas, finale įveikęs Ukrainos didmeistrį Ruslaną Ponomariovą 3 : 1.

Formatas

2005 m. Pasaulio šachmatų taurės varžybose buvo žaidžiami atkrentamųjų mačų 7 ratai, po 2 partijas. 
Po trečio rato, varžybose likę žaidėjai, nuo aštuntfinalio ir, mačą pralaimėję žaidėjai, žaidžia likusius 4-7 ratus, kol bus išaiškintos visų 16-kos dalyvių užimtos vietos.
Dalyvių po kiekvieno rato sumažėja perpus: pirmame rate žaidžia 128 žaidėjai, antrame – 64, trečiame – 32, ketvirtame - 16. 
Siekiant išaiškinti visas 16 pirmųjų vietų, po ketvirtojo rato dalyviai suskirstomi į dvi grupes:
iš pralaimėjusių  ketvirtojo rato 8-ių žaidėjų sudaromas papildomas   ketvirtfinalis, kuriame, ištraukus burtus,  pralaimėjusieji  tarpusavyje  žaidžia dėl 9-16 vietų atkrentamuosius mačus. Iš pralaimėjusių penktajame rate sudaromas pusfinalis, kuriame  žaidžiama tik dėl 13-16 vietų, o laimėjusieji sudaro kitą pusfinalį, kuriame žaidžia dėl 9-12 vietų.  
Tokie pat pusfinaliai sudaromi ir pagrindiniame ketvirtfinalyje, bet čia, laimėję žaidėjai kovoja dėl 1- 4 vietų, o pralaimėję dėl 5- 8. Taip kartojama kol 7-ajame rate paaiškėja visų 16-kos žaidėjų užimtos vietos.

Laikas galvojimui

Pirmiems 40 ėjimų skiriama po 90 min., o likusiems ėjimams – po 15 min. Nuo pirmo ėjimo žaidėjui pridedama po 30 sek.

Nugalėtojo išaiškinimas

Kai 1-6 ratuose, pasibaigus pagrindiniam mačui, dalyvis yra surinkęs 1,5 taško, jis tampa mačo nugalėtoju ir patenka į sekantį ratą. 
Pasibaigus pagrindiniam mačui lygiosiomis, žaidžiamos dvi greitosios partijos po 25 min., kur po kiekvieno atlikto ėjimo žaidėjui pridedama 10 sek.
Jei po greitųjų partijų mačo rezultatas liktų lygus, traukiami burtai ir žaidžiamas dviejų žaibo partijų (5 min. + 10 sek. po kiekvieno ėjimo) mačas.
Jei pabaigus dviejų šį mačą, rezultatas lygus, tai žaidžiama viena sprendžiamoji žaibo partija (Armagedonas), kur po ėjimo papildomo laiko nepridedama. Baltieji žaidimui gauna 6 min., o juodieji – 5 min. Jei ir ši partija baigiasi lygiosiomis, mačo nugalėtoju skelbiami juodieji.
Berilas

Berilas – mineralas, Al₂Be₃(Si₆O₁₈), berilio silikatas.
Kietumas – 7,5-8,0 pagal Moso skalę. Specifinis tankis: 2,6–2,8. Blizgis stikliškas, lūžio rodiklis – 1,576-1,582.
Spalva gali būti žalia, mėlyna, žaliai - mėlyna, geltona, rožinė, raudona, ruda, balta, bespalvė.

Radimvietės

Berilas randamas granitiniuose pegmatituose, dažnai kartu su alavu, volframu. Europoje randamas Uralo kalnuose, Austrijoje bei Airijoje. Madagaskare paplitęs morganitas. Kitos vietos – JAV, Kolumbija, PAR, Brazilija.
JAV rasta vientisas 5,5mx1,2 m dydžio mineralas.

Panaudojimas

Berilas yra metalo berilio žaliava. Žinomiausios atmainos smaragdas, akvamarinas, heliodoras bei morganitas ir kai kurios kitos naudojamos juvelyrikoje.
Gintaras Klimavičius

Biografija

Gimė 1958 m. sausio 26 d. Kaune. 1976 m. baigė Kauno Jono Jablonskio gimnaziją. 1982 m. baigė inžinerijos studijas KPI. 1992 m. VU baigė psichologijos studijas. 1991-1992 m. dirbo inžinieriumi vandens ūkio projektavimo institute. 1992-2010 m. Lietuvos darbo rinkos mokymo tarnybos prie SADM Kauno darbo rinkos mokymo ir konsultavimo tarnybos direktorius. 2010-2013 m. psichologinių paslaugų centro vadovas. Nuo 2013 m. gruodžio 18 d. socialinės apsaugos ir darbo viceministras.
Vida Kanapkienė

Biografija

1973 m. baigė Vilniaus Valstybinį pedagoginį institutą, istorijos ir pedagogikos specialybę. Nuo 1980 m. Kretingos muziejaus direktorė.
Lietuvos centro sąjungos, nuo 2003 m. Liberalų ir centro sąjungos Kretingos rajono skyriaus narė, Kretingos skyriaus pirmininkė. 2003–2004 m. ir 2007 m. Kretingos rajono savivaldybės tarybos narė, dėl pareigų atsisakė mandato.
Kretingos miesto bendruomenės pirmininkė, Lietuvos muziejų tarybos narė. Sutuoktinis Vytautas, vaikas Vytautas.
Daruma

Daruma (jap. 達磨 = daruma), dar žinoma kaip Dharma lėlė, yra japonų tradicinė lėlė, sukurta remiantis Bodhidharma (jap. 菩提達磨 Bodaidaruma), budizmo dzen atšakos įkūrėju. Ji yra tuščiavidurė, apvalios formos, dažniausiai raudonos spalvos ir vaizduojanti barzdotą vyrą. Tačiau šios detalės gali skirtis, priklausomai nuo autoriaus ir regiono, kuriame buvo pagaminta.
Pajiešmenės dvaras

Istorija

Išlikę dvaro rūmai statyti 1895 m. Tuo metu dvaras priklausė Klebokui, po jo – baronui Liudvikui Ropui. Šis įveisė parką ir pastatė išlikusius dvaro rūmus.
1930 m. dvaras išparceliuotas, rūmuose įrengta ūkio kontora, vėliau ten gyveno ūkio darbininkai.
2003 m. rūmų pastatą įsigijo privatus asmuo.

Telefoninis ryšys

1904 m. valstybinis leidimas naudotis Vilniaus pašto ir telegrafo telefonu, skirtu apskrities viršininkui, išduotas ir baronui Vilhelmui fon Ropui (vok. Wilhelm von der Ropp), tuometiniam Pajiešmenės dvaro savininkui.
Prie centrinės Panevėžio telefono stoties prijungti Staniūnų ir Liūdynės dvarai turėjo teisę naudotis telefonu, sumokėję vienkartinį 50 rublių mokestį. Jie turėjo ir pasirūpinti linijomis iš Panevėžio į Staniūnus ir Liūdynę.
Tokį statutą pasirašė jo autoriai: baronas Vilhelmas fon Ropas iš Pajiešmenės dvaro, Andre Holstenas iš Padaičių dvaro, grafas C.Komorowskis iš Pabiržės dvaro, baronas Henrikas Holštenas iš Mantagailiškio dvaro, S.Ordynecas iš Kaunių dvaro, Daudžgirių dvaro savininko barono Vilhelmo von der Roppo žentas Fridrichas von Reiswitzas, grafo Alfredo Tiškevičiaus Biržų Astravo dvaro įgaliotinis M.Jastržembskis, baronas Paulius von der Roppas iš Ąžuolpamūšės dvaro ir dar vienas žmogus, kurio pavardės Biržų krašto muziejuje laikomame statute jau neįmanoma įskaityti.
Keistos dienos

Siužetas

1999-ųjų gruodis, Los Andželas patampa pavojinga karo zona. Grupė nusikaltėlių apiplėšia kinų restoraną. Įvykis įrašomas SQUID prietaisu, įrašą paleidus per MiniDisc tipo įrenginį, naudotojas geba išgyventi įrašytojo prisiminimus. Lenis Nero (akt. Ralph Fiennes), buvęs LAPD pareigūnas, prekiauja šiais SQUID įrašais juodojoje rinkoje.
Prostitutę, vardu Airis (akt. Brigitte Bako), metro stotyje persekioja du policijos pareigūnai, bet jai pavyksta pasprukti. Kiek vėliau ji įmeta į Nero mašiną diską, su filmuota medžiaga ir pasirodžius policijai, pasišalina. Po kelių valandų Lenis gauna SQUID įrašą iš anoniminio siuntėjo, jame įrašytas Airis išprievartavimas ir nužudymas. Vėliau jis gauna dar keletą įrašų, viename jų įrašyta kaip tie patys policininkai nušovė reperį Džeriką (akt. Glenn Plummer). Baimindamasis, kad jo buvusią merginą Feit (akt. Juliette Lewis) gali ištikti toks pats likimas kaip ir Airis, jis imasi šių įvykių tyrimo...
Prologas

Prologas (gr. prologos iš pro – prieš ir logos – žodis) – siužetinio (epinio arba draminio) grožinės literatūros kūrinio įžanginė dalis, kuri supažindina su faktais, įvykiais, buvusiais prieš užsimezgant kūrinio veiksmui.
Antikos tragedijoje monologo arba dialogo formos prologu žiūrovai buvo paruošiami sekti scenoje vyksiantį veiksmą.
Kartais prologu vadinami autoriaus komentarai, kurie eina prieš kūrinį ir aiškina kūrinio sumanymą.
Lubianka (Augustavo apskritis)

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Rusijos Federacijos subjektai

Naujausi pokyčiai

Remiantis referendumo rezultatais, 2005 m. gruodžio 1 d. Permės sritis ir Permės-Komių autonominė apygarda buvo prijungtos prie Permės krašto.
Remiantis referendumo rezultatais, 2007 m. sausio 1 d. Taimyro ir Evenkų autonominės apygardos buvo prijungtos prie Krasnojarsko krašto.
Remiantis referendumo rezultatais 2007 m. liepos 1 d. iš Kamčiatkos srities ir Koriakų autonominės apygardos buvo sudarytas Kamčiatkos kraštas.
Remiantis referendumo rezultatais 2008 m. sausio 1 d. Ust-Ordos buriatų autonominė apygarda buvo prijungta prie Irkutsko srities.
Rusijai aneksavus Krymą, 2014 m. kovo 18 d. buvo prijungta Krymo respublika bei Sevastopolio federacijos reikšmės miestas.
Uosupis (Šiauliai)

Istorija

TSRS okupacijos metais kaimas priklausė Šiaulių apylinkės Ginkūnų daržininkystės tarybiniam ūkiui.

Aplinkinės gyvenvietės

Domantai – 2,5 km 
 Kryžių kalnas – 2,7 km
Daugėlaičiai – 4,3 km
Dvarlaukis – 3,3 km
Girelė – 3,7 km
Daunorai – 2,8 km
ŠIAULIAI – 10 km
Žeimiai – 4 km
Žačiai – 2,4 km
Radžionių piliakalnis

Piliakalnis

Piliakalnis įrengtas atskiroje kalvelėje aukštumos pakraštyje, šalia pelkėto slėnio. Aikštelė ovali, pailga pietryčių – šiaurės vakarų kryptimi, 10x8 m dydžio, iškiliu viduriu. Šlaitai vidutinio statumo, 4-5 m aukščio.
Piliakalnis apardytas arimų, aikštelėje iškasta duobė, dabar apaugęs lapuočiais.
Pietinėje papėdėje 0,2 ha plote yra papėdės gyvenvietė.
Piliakalnis datuojamas I tūkstantmečio pr. m. e. pabaiga.

Aplinkiniai piliakalniai

Rudžių piliakalnis 8 kmAlsetos piliakalnis 12 km
Baušiškių piliakalnis 8 kmPetrešiūnų piliakalnis 11 kmObonių piliakalnis 19 kmMarciūniškių piliakalnis 21 km
Antažiegės piliakalnis 14 kmJuodonių piliakalnis 8 km
Aluotų piliakalnis 18 kmŽaibiškių piliakalnis 11 km
Lygamiškio piliakalnis 15 kmLikančių piliakalnis 12 km
Dauliūnų piliakalnis 3 km